# data[].attributes.body
Sóc la Neus Teixidó i sóc professora de Biologia a l'Institut Els Tres Turons d'Arenys de Mar.
Em motiva molt veure maneres de capgirar l'ensenyament és tradicional i m'agrada fer ús de les TIC per intentar-ho. Formo part de l'equip que el proper curs impulsarà l'STEAM al centre i espero que al fer aquest curs pugui empapar-me de bones idees per poder contribuir a fer-ho i millorar la meva pràctica docent.

# data[].attributes.body
Aquí sobre podeu veure l’aula de 4t d’ESO A, grup del qual sóc tutora i professora de Biologia.

Com heu pogut apreciar, es tracta merament d’una aula convencional, on l’alumnat s’asseu normalment en parelles i que disposa d’una pissarra de guix i un projector.

Hi ha força mancances o punts a millorar com ara disposar d’un ordinador d’aula i d’una PDA per afavorir la interactivitat.

També seria enriquidor disposar d’un espai més ampli per encabir els 27 alumnes de la classe en agrupacions i disposicions més afavoridores del debat (cercle o U) o el treball cooperatiu o, alternativament, poder treballar amb una ràtio inferior.

Un altre aspecte clau a modificar seria la regulació de la il·luminació ja que la porta té una finestreta que permet l’entrada de llum del passadís i dificulta l’enfosquiment quan cal i, per contra, la boníssima llum natural que entra per les finestres dificulta la visió de la pissarra de guix (que idealment podria ser blanca) de manera que cal tancar totalment les persianes i no podem aprofitar la bona insolació que rebem.

Com a coses positives valoro el fet de disposar d’una cartellera grossa que fem servir per tenir informació acadèmica (agenda de tasques, sortides) però també com a espai col·laboratiu (objectius personals de cadascú plasmats en el contorn de les pròpies mans en fulls de colors, missatges motivadors, fotografies del grup…).

També m’agrada la possibilitat de com a mínim fer agrupaments de 4 (una mica atapeïts) que l’aula sí que permet i que cada cop més professorat aprofitem.

Esperem que aviat puguem dinamitzar i millorar aquests entorns d’aprenentatge físics i reals en els quals l’alumnat passa llargues hores de la seva vida acadèmica per treure’n el màxim de suc!

# data[].attributes.body
PRIORITATS PER A UNA EDUCACIÓ MILLOR

Reducció de ràtios: amb grups de 10-12 alumnes es garantitza l'atenció inclusiva, personalitzada i eficaç.

Actualització dels espais d'aprenentatge: És indispensable disposar d'eines TIC, mobiliari i espais adients per propiciar el treball col·laboratiu, personalitzat i individualitzat.

Evidenciar l'eficàcia de les noves metodologies i fomentar-les: per engrescar el professorat més escèptic o reaci al canvi, seria convenient fer palesa la major efectivitat de les noves metodologies així com facilitar la formació en aquests enfocs innovadors (Aprenentatge basat en problemes, aprenentatge basat en projectes, treball per experts, gamificació, flipped classroom,...).

# data[].attributes.headline
Anàlisi de les noves tendències amb impacte en l'educació del futur al meu centre

# data[].attributes.subject
Anàlisi de les noves tendències amb impacte en l'educació del futur al meu centre

# data[].attributes.body
He analitzat les noves tendències en educació del meu centre, l'Institut Els Tres Turons, amb la meva companya de Departament, l'Elisabet Safont.
Hem volgut destacar l'ABP, l'aprenentatge centrat en l'alumnat, l'aprenentatge col·laboratiu, els entorns d'aprenentatge, l'avaluació, la gamificació, la tecnologia personal i l'STEAM.

# data[].attributes.body
- Assolir el ple funcionament d'una Aula de futur en un centre requereix d'un equip impulsor que comenci a fer un plantejament del projecte.

- Un dels primers passos és promoure l'ús de noves metodologies que prioritzin l'aprenentatge significatiu i personalitzat per necessitats i interessos en front els continguts al claustre.

- L'aula és l'espai en sí i ha de donar servei a les metodologies i aproximacions pedagògiques que es vulguin implementar (i no a l'inversa).

- La millor educació es pot assolir amb professorat motivat i amb ganes de fer les coses més ben fetes pel seu alumnat.

# data[].attributes.body
Aquest (humil i modest) prototip representa l'aula de ciències del futur que podríem fer al meu centre. Caldria tirar un envà a terra i unir dos espais que no s'utilitzen (magatzem i bilbiteca antiga) per crear una aula de 74 m quadrats amb les següents zones:

1. Investiga: zona amb microscopis digitals, pica i material de laboratori per fer experiments manipulatius així com dispositius PC per poder treballar amb laboratoris virtuals i simuladors.

2. Crea: Espai amb càmera de ídeo HD, equip de gravació d'àudio, software d'edició d'imatge i (potser) Croma per preparar els resultats de les recerques en diferents formats.

3. Presenta/Interactua: Amb mobiliari reconfigurable (tpus puf), projector i pantalla i/o pissarra digital per exposar la feina feta oralment, per exemple.

4. Explora/desenvolupa: inclouria una pissarra blanca, taules col·laboratives i a la llarga potser el material d'Arts per anar introduint l'àmbit artístic en els nostres Aprenentatges basats en projectes.

# data[].attributes.body
Tots els membres de la comunitat educativa:

Alumnat

Professorat

PAS

AFA

Ajuntament

Diputació

Departament

# data[].attributes.body
Hauria d'incloure:

Professorat motivat, creatiu i amb empenta i perseverança

Membres de l'equip directiu

Membres de la comissió digital

Experts/es en metodologies innovadores (o que n'hagin rebut formacions o n'hagin tingut alguna experiència)

Assessors/es o padrins/es d'altres centres on ja tinguin en marxa el canvi (i els rutlli)